cyanic-selkie/wikianc huggingface dataset:
Mestura racémica
A racemización é a conversión dunha solución enantiomericamente pura (cun só enantiómero) nunha mestura na que están presentes os dous enantiómeros. Se a racemización dá lugar a unha mestura na que os enantiómero están presentes na mesma cantidade, orixínase unha mestura racémica ou racemato.
O Empalme, Castroncán, Samos
O Empalme é un lugar da parroquia de Castroncán no concello lugués de Samos na comarca de Sarria. Segundo o Instituto Nacional de Estadística en 2009 tiña 5 habitantes (tres homes e dúas mulleres).
Recibe este nome por ser o lugar onde enlazan as estradas LU-633 (Samos-Sarria) e LU-641, cara a Venda de Córneas.
Mandeísmo
190px|miniatura|dereita|O darfash, a cruz mandea. O mandeísmo (do arameo מַנְדַּע, /manda/, "[nós] sabemos") foi unha seita gnóstica que se desenvolveu nos séculos I e II d.C. nas beiras do río Xordán. Despois esta relixión admitiu outros elementos por sincretismo e na actualidade, aínda quedan algúns crentes en certas zonas de Iraq, entre 5000 e 7000, e Irán, xa que as persecucións por parte do integrismo islámico (sobre todo en Iraq) provocaron unha grande emigración e dispersión. Estaba dirixida pola caste sacerdotal dos nasoreanos (nome polo que tamén eran coñecidos). Esta caste sacerdotal divídese en dous tipos, os iniciados ao máis alto nivel denominados ganzibra (tesoureiros) e outros con menor rango de iniciación, chamados tarmidia (discípulo) e utilizan como lingua litúrxica un dialecto arameo oriental hoxe xa só entendido por sacerdotes. O alfabeto mandeo garda o máis estreito paralelismo coas inscricións elymaicas de Tang-i-Sarwäk en Khuzistán (século II).
Santa Fe, Novo México
Santa Fe é a capital do estado de Novo México no suroeste dos Estados Unidos. Está situada no centro norte do estado, a uns 90 km de Albuquerque, a cidade máis grande de Novo México. En 2006 tiña 72.056 habitantes. É tamén a capital do Condado de Santa Fe. Está situada a 2130 msnm.
A Casanova, Nantón, Cabana de Bergantiños
A Casanova é un lugar da parroquia de Nantón no concello coruñés de Cabana de Bergantiños na comarca de Bergantiños. Tiña 4 habitantes no ano 2018 segundo datos do Instituto Nacional de Estadística dos cales eran 2 homes e 2 mulleres.
ASSET
Desenvolvemento e probas
Os ASSET foron construídos por McDonnell e lanzados en traxectorias suborbitais desde a rampla 17B de Cabo Canaveral a velocidades de ata 6000 m/s antes de amarar no Atlántico sur, cerca da illa de Ascensión. Os ASSET foron lanzados mediante foguetes Thor.
Cea (comida)
Características
As ceas adoitan incluír dúas ou máis pratos, e poden ir acompañadas de viño ou sobremesa. O prato principal adoita incluír carne e verduras, pero non adoita ter froita no inverno. Con todo, nas épocas de verán, a cea pode consistir nun prato principal acompañado dunha ensalada ou froita.
Polígono regular
En función do perímetro e o apotema
A área dun polígono regular, coñecendo o perímetro e o apotema é:
En función da lonxitude e o número de lados
Sexa \varphi o ángulo formado polo Lado "L" e o raio "r":
Lonxitude da diagonal máis pequena
right|250px A diagonal máis pequena dun polígono regular é a que une dous vértices alternos. Para determinar a súa lonxitude, pártese do ángulo central e do raio, o raio que pasa polo vértice intermedio, corta a diagonal no punto A; este raio e a diagonal son perpendiculares en A.
Táurida
Segundo as antigas lendas gregas, Tauris foi o lugar ao cal foi enviada Ifixenia tras ser rescatada por Ártemis do sacrificio humano ao que lle quería someter o seu pai Agamenón. A deusa converteu á princesa en sacerdotisa do Templo de Artemisa. Alí foi obrigada polo rei tauro Toante a sacrificar a calquera estranxeiro que chegara á terra.
Arturo Moreno Torres
Vida persoal
Casou con Amalla Varela Morales.
A Cuncha, Nantón, Cabana de Bergantiños
A Cuncha é un lugar da parroquia de Nantón no concello coruñés de Cabana de Bergantiños na comarca de Bergantiños. Tiña 9 habitantes no ano 2018 segundo datos do Instituto Nacional de Estadística dos cales eran 3 homes e 6 mulleres.
Friends
Inmediatamente despois do éxito no seu país, comezou a súa difusión por todo o mundo con similares resultados, sendo considerado ata hoxe en día coma un dos mellores na historia da televisión.
Fin do dominio romano en Britania
O ano 383, ano do inicio da usurpación de Magno Clemente Máximo, marcou o inicio do fin da dominación romana no norte e oeste de Gran Bretaña. Nese ano, as tropas romanas situadas nesas zonas retiráronse para non volver. Como a conexión entre estas rexións e Roma baseábase na súa ocupación militar en lugar dunha sociedade civil, a conexión disolveuse cando as tropas marcharon.
Luxemburgo
Luxemburgo (en luxemburgués: Lëtzebuerg, en francés: Luxembourg, en alemán: Luxemburg), oficialmente Gran Ducado de Luxemburgo  (en luxemburgués: Groussherzogtum Lëtzebuerg, en francés: Grand-Duché de Luxembourg, en alemán: Großherzogtum Luxemburg), é un país de Europa Occidental e forma parte da Unión Europea e da eurozona. Limita ao leste con Alemaña, ao sur con Francia e a oeste e norte con Bélxica. Non ten saída ó mar. A súa capital e cidade máis populosa, Luxemburgo, é unha das catro sedes institucionais da Unión Europea (xunto con Bruxelas, Frankfurt e Estrasburgo) e a sede de varias axencias da UE, en particular o Tribunal de Xustiza da Unión Europea, máxima autoridade xudicial. A cultura, as persoas e as linguas de Luxemburgo están moi entrelazadas cos seus veciños franceses e alemáns; mentres que o luxemburgués é legalmente a única lingua nacional do pobo luxemburgués, o francés e alemán tamén se usan en asuntos administrativos e xudiciais e as tres considéranse linguas administrativas do país.
Cunha superficie de 2.586 km², Luxemburgo é un dos países máis pequenos de Europa. En 2022, tiña unha poboación de 645.397 habitantes, o que o converte nun dos a países menos poboados de Europa, aínda que coa maior taxa de crecemento de poboación, os estranxeiros representan case a metade da poboación. Luxemburgo é unha democracia representativa dirixida por un Monarquía constitucional, o Gran Duque Henrique, o que o converte no único Gran Ducado soberano que queda no mundo.
Cultura
Nos primeiros tempos do país, o francés tiña un gran prestixio, e aínda posúe un uso preferente como idioma administrativo e oficial. O alemán foi utilizado no campo político, para formular as leis e ordenanzas, a fin de facelas comprensibles para todos. Na escola primaria, a educación estaba limitada ao alemán, mentres que o francés era ensinado na educación secundaria.
Aceite
miniatura|200px|dereita|Aceite de oliva Aceite é un termo xenérico para designar graxas vexetais, graxas animais, graxas minerais ou sinteticas que non se disolven na auga e que teñen menos densidade ca esta.
Breixo mártir
Lenda
As súas irmás Xulia e Máxima convertérono ao cristianismo. Adicaban a súa vida á acollida de pobres e doentes. Durante a persecución de Diocleciano desafiaron a autoridade imperial e fixeron pública a súa fe cristiá. Foron torturados con vergallazos, láminas de lume e cravos. Como non declinaron a súa actitude rebelde nin acataron os edictos imperiais, foron arrastrados polas rúas e, finalmente, decapitados. Ordenouse que os seus cadáveres ficasen insepultos para seren devorados polas alimañas. Pero estas respectaron os corpos. Ordenouse, xa que logo, guindalos ao mar, pero o mar devolveunos á ribeira. Por fin, algúns cristiáns sepultáronos clandestinamente.
Krai de Krasnodar
Recursos naturais
Do mesmo modo, o krai posúe a máis importante reserva de auga doce subterránea de Europa, a cunca de Kuban-Azov, como tamén posúe reservas de augas termais e minerais.
Grupos étnicos
Un 0,26% dos habitantes declinou declarar a súa nacionalidade no cuestionario do censo.
Economía
En relación á realización na cidade de Sochi dos Xogos Olímpicos de Inverno de 2014, espéranse grandes investimentos en canto á infraestrutura na costa do mar Negro do krai de Krasnodar.
O turismo é un sector crecentemente importante no krai, tanto na costa como nas zonas de montaña e estepa. Sochi, Gelendzhik e Anapa son centros turísticos a nivel nacional. A nivel rexional son importantes neste sentido Tuapse, Yeisk e Goriachi Kliuch. Destacan, ademais o raión de Abinsk, o raión de Apsheronsk, o raión de Yeisk, o raión de Mostovskoi, o raión de Slaviansk, o raión de Temriuk e os arredores de Novorossisk.
Iain Banks
Como Iain M. Banks
Outras novelas de ficción científica que non pertencen á serie da Cultura son:
Thor (deus)
Thor (nórdico arcaico: Þórr, inglés arcaico: Þunor, alto alemán arcaico: Donar) é un deus de cabelos vermellos e barba, que representa a forza da natureza (trono) na Mitoloxía nórdica e tamén na Mitoloxía xermánica. Capaz de convocar treboadas, é o fillo de Odín -o deus supremo de Asgard- e Jord (Fjorgyn) -a deusa de Midgard (a Terra)-. Durante o Ragnarök, Thor matará e será morto por Jörmungandr, a gran serpe de Midgard.
Thor era un deus extremadamente popular, aparece citado frecuentemente en inscricións rúnicas e aparece nos himnos de louvanza dos poetas islandeses.
Edward John Smith
Capitán de grandes navíos
Desde 1904 Smith estivo ao mando do RMS Baltic e en 1907 recibiu o mando do RMS Adriatic. Fíxose moi popular e famoso na prensa especializada inglesa, dando moitas entrevistas pola súa carreira sen incidentes ata entón e concedéndoselle o título de capitán máis seguro e experimentado da White Star Line, aínda que tivera que enfrontarse a un sinistro a bordo do RMS Germanic na cidade de Nova York e a un incendio no Baltic.
A noite da traxedia
Durante o domingo 14 de abril, o telégrafo da sala Marconi descompúxose por 10 horas o que obrigou aos operadores de radio Jack Phillips e Harold Bride a reparalo ao longo de sete horas. Cando por fin se compuxo, as partes de icebergs acumuláronse, ademais diso, os pasaxeiros desexaban enviar as súas mensaxes, polo que o humor do operador Jack Phillips non era moi bo.
As 20.00, Smith reuniuse para cear cun grupo de pasaxeiros de primeira clase no restaurante á carta da cuberta B. Entre eles estaban George Widener, a súa dona Eleanor e o major Archibald Butt, axudante de campo do presidente dos Estados Unidos, William Taft. Pasada a cea, Smith baixou ao salón de fumadores de primeira clase.
Prehistoria en Galicia
Paleolítico inferior
A falla de restos óseos así como de fauna nos achados do Plistoceno medio en Galicia, impiden acreditar o tipo de homínido que construíu estas primeiras ferramentas. Porén os avances como a recente secuencia sedimentaria cuaternaria desenvolvida na conca baixa do río Miño permitirán a futuro reconstruír aspectos paleobiolóxicos ou xeolóxicos, así como un rexistro máis completo do primeiro poboamento humano de todo o noroeste ibérico.
Os preceltas e os celtas de Galiza
Este é fondo da poboación precéltica, que é a mesma que a normanda, inglesa e irlandesa. Destes poboadores proceden as semellanzas étnicas entre estes pobos e non da chegada dos celtas. As analoxías entre galegos e irlandeses actuais non veñen dun parentesco céltico, senón dunha comunidade étnica anterior que se remonta a 2.000 anos atrás.
Debra Messing
Traxectoria
Nada no barrio de Brooklyn, a súa familia mudouse a Providence cando ela tiña tres anos, estudou na Universidade Brandeis, e durante un ano estudou teatro co programa Studio Group. Logo de acabar os seus estudos admitírona na Universidade de Nova York para realizar un máster en belas artes. Messing é coñecida por interpretar a Grace Adler na comedia de situación Will & Grace (1998-2006) e a Molly Kagan en The Starter Wife (2007 e 2008). Ámbolos papeis reportáronlle oito candidaturas aos Globo de Ouro e seis aos Emmy, gañando un Emmy no ano 2003.
Francisco Bejarano Fraile
Francisco Bejarano Fraile, nado en Valladolid o 25 de decembro de 1900 e finado en Ribadavia en 1981 foi un coñecido médico de Ribadavia, que destacou pola súa actividade no Partido Comunista durante a guerra civil española e durante a etapa franquista.
Guerra Civil e Represión Franquista
Por intercesión do cirurxián traumatólogo Manuel Álvarez Álvarez e do Dr. Morandeira, que o coñeceu estando na prisión de Santa Isabel, conseguiron que saíse do cárcere e que fose desterrado a Cortegada, onde tiña familiares o Dr. Manuel Álvarez. Estivo en liberdade condicional ata maio de 1945.
Actividade posterior
A Galicia chega clasificado como "comunista perigoso", e así tivo que pedir durante anos salvocondutos á Garda Civil para realizar calquera desprazamento a Ourense ou a calquera outro lugar. A pesar de estar en liberdade vixiada durante anos, non perdeu oportunidade de contactar con antigos combatentes republicanos como Modesto Gil "Tacón" ou Adolfo Reguilón, con quen departiu intres e encontros en Cortegada ou Ribadavia.
Óscar García Patiño
Óscar Alfonso García Patiño, nado en Cambre en 1964 é un político galego.
Pulmón
Os pulmóns, chamados popularmente liviáns, son os órganos principais da respiración en humanos e en moitos outros animais incluíndo uns poucos peixes e algúns coscos. Nos mamíferos e na meirande parte dos vertebrados, os dous pulmóns atópanse preto da columna vertebral en ambos lados do corazón. As súas funcións no aparello respiratorio son a de extraer osíxeno da atmosfera e transferilo ao aparello circulatorio, e de expulsar dióxido de carbono do aparello circulatorio á atmosfera, nun proceso de hematose. A respiración é impulsada por diferentes sistemas musculares nas diferentes especies. Os mamíferos, réptiles e aves empregan os seus aparellos locomotores no proceso de respiración. Nos primeiros tetrápodos, o ar é conducido aos pulmóns mediante os músculos farínxeos a través do bombeo bucal, un mecanismo que aínda manteñen os anfibios. Nos humanos, o principal músculo que guía o ar é o diafragma. Os pulmóns proporcionan un fluxo de ar que fai que os sons vocais, incluíndo a fala, sexan posíbeis.
Parabola GNU/Linux-libre
Características
Hai dúas maneiras de obtelo, sexa por imaxes ISO instalables ou migrando dun sistema do tipo Arch Linux instalado anteriormente modificando a lista de repositorios polos repositorios do Parabola.
Pulmón
Embrioloxía dos pulmóns
O pulmón dereito está dividido en tres partes, chamadas lobos. O pulmón esquerdo ten dous lobos. Teñen ó redor de 300 millóns de alvéolos, que dan unha superficie total de ó redor de 140 m² en adultos (aprox. a superficie dunha pista de tenis). A capacidade pulmonar depende da idade, peso e sexo, pero está no rango entre 4.000-6.000 cm³; as mulleres acostuman ter unha capacidade pulmonar ó redor do 20-25 % menor.
A función dos pulmóns é realizar o intercambio gasoso co sangue, por iso os alvéolos están en estreito contacto con capilares. Nos alvéolos prodúcese o paso de osíxeno dende o aire ó sangue e o paso de dióxido de carbono dende o sangue ó aire. Este paso dáse pola diferenza de presións parciais de osíxeno e dióxido de carbono entre o sangre e os alvéolos
Shawn Bradley
Shawn Paul Bradley, nado o 22 de marzo de 1972 en Landstuhl, Renania-Palatinado (daquela Alemaña do Oeste) é un ex xogador de baloncesto con nacionalidade xermano-estadounidense da National Basketball Association (NBA). Cos seus 2,29 metros de estatura, foi un xogador lento, pero de gran manexo do tempo, sobre todo na face defensiva do xogo.
Wally Szczerbiak
Traxectoria profesional
O 21 de febreiro de 2008, Szczerbiak foi traspasado xunto a Delonte West ós Cleveland Cavaliers nun traspaso entre tres equipos.
José Castro Soto
Traxectoria
Veciño de Devesos. Na República foi concelleiro de Ortigueira en 1933. Como consecuencia da folga xeral revolucionaria de 1934 foi detido con Manuel Martínez Blanco e Venerando Yáñez Martínez, acusados de pertencer ao radio comunista e de tenencia de armas. Xulgados en consello de guerra por auxilio a rebelión o 14 de xaneiro de 1935, José Castro e Manuel Martínez foron condenados. Despois do triunfo electoral da Fronte Popular saíu do cárcere ao beneficiarse dunha amnistía. Co golpe de Estado do 18 de xullo de 1936 fuxiu e botouse ao monte. Foi membro dunha partida de fuxidos. Xulgado por rebelión militar, foi declarado en rebeldía.
Xubalandia
Historia
Na época de colonización italiana, o territorio pasou a denomimarse Transxuba, ou Ultraxuba (en italiano, Oltre Giuba, porque estaba situada a partir da marxe oeste do río Xuba, até a fronteira con Kenya. En 1926 tiña unha poboación de 120 000 habitantes.
Animax España
Historia
Temíase que Animax tivese que competir nun futuro en España coa canle Buzz (Canal TV) orientado tamén ao anime, pero esta canle decidiu en febreiro de 2007 apartarse do mundo Anime case por completo e centrarse en realitys e contidos traídos dos Estados Unidos, recibindo críticas por iso. En España hai moitas series solicitadas para esta canle, entre elas One Piece, Hellsing e FMA.
Posibles estreas
- Last Exile
A Palleira, Nantón, Cabana de Bergantiños
A Palleira é un lugar da parroquia de Nantón no concello coruñés de Cabana de Bergantiños na comarca de Bergantiños. Tiña 13 habitantes no ano 2018 segundo datos do Instituto Nacional de Estadística dos cales eran 7 homes e 6 mulleres.
Loch
Un loch ou lough (proveniente do gaélico loch, pronunciado, ou por aqueles que non poden articular ) é unha masa de auga semellante a un lago, aínda que tamén pode ser un brazo de mar, que pode ser tamén chamado firth, fiorde, ría, esteiro ou baía. A palabra loch significa lago en gaélico. Os entrantes de mar adóitanse chamar sea lochs (lagos mariños).
Orixe do termo
A ortografía da lingua das terras baixas de Escocia, como o escocés gaélico e mais o irlandés, representan o son con «ch», equivalente á gheada galega (en galego o son /x/ represéntase co grafema gh).
Civilización minoica
miniatura|300px|A creta minoica cos principais palacios, pazos e poboados.
Minoico final
Esta cronoloxía, combinada coa do arqueólogo grego Nicolas Platon, baseada na evolución das construcións palaciais, resultaría como segue:
Almorzo
Galicia
En Galicia tradicionalmente o almorzo consistía nunha cunca de leite ou caldo con pan cando o almorzo se facía na casa e pan con touciño entrefebrado ou chourizo con xamón cando se almorzaba fóra da casa. Moitas veces tomábase antes do almorzo a parva, que consistía polo xeral nunha copa de augardente con pan.
Almorzo español
En España un almorzo tradicional é chocolate con churros (moi atopado nos bares de Madrid) ou bolos. En Andalucía son mesmo máis comúns que o chocolate con churros, as torradas de pan con manteiga, tomate, aceite de oliva ou paté. Durante os días laborables, adóitase tomar café con leite ou, especialmente en nenos, leite con cacao en po. Non é raro que nos días de inverno acompáñese o café con licores (xeralmente anís e mesmo o famoso carajillo) para así entrar en calor. Tamén é frecuente beber zume de laranxa natural e recentemente espremido, xa que en España as laranxas son abundantes e relativamente baratas.
En España, durante os días laborables, adóitase facer un segundo almorzo máis contundente, entre as 10 e as 12 da mañá, cando nas empresas adoitan dar media hora para almorzar e nos colexios soa a sirena que dá comezo ao recreo. É común que este almorzo se tome en bares situados cerca do lugar de traballo. Nos colexios o máis típico é tomar un bocadillo e un zume ou batido en tetrabrik.
Rexionalidades
O almorzo tradicional de Andalucía é o pan con aceite, de orixe campesiña, servido de diferentes formas, e acompañado de sal ou azucre. é tamén típica a manteiga colorá, a base de manteiga de porco, colorantes e carne de porco. Existe unha denominación propia: almorzo andaluz. Aínda que o máis habitual nas cidades son as torradas antes mencionadas. En Cataluña é moi tradicional o "Pa amb tomàquet", acompañado de embutidos. Nas Canarias é frecuente acompañar o leite con gofio, un alimento de orixe prehispánico feito con fariña tostada e logo moída. É tamén habitual nalgunhas illas (principalmente Lanzarote e Fuerteventura) tomar o que se coñece como un "leite - leite" que non é máis que un café con leite tradicional ao que se lle engade ademais leite condensado.
Luís Cília
Luís Cília, nado no ano 1943 en Huambo (Angola), é un compositor e intérprete portugués.
Traxectoria
Retornado a Portugal en 1959, para continuar os seus estudos, en 1962 coñece ó poeta Daniel Filipe que o alentou a musicar poesía. Datan dese ano as súas primeiras experiencias nese campo ("Meu país", "O menino negro não entrou na roda" etc.), máis tarde incluídos no seu primeiro disco, gravado no estado francés, para a editora Chant du Monde.
Almorzo
Almorzo mexicano
Nos almorzos fortes, que ben poden constituír un xantar, o prato central adoita ser ovos preparados de distintas formas, acompañados de frijoles con chile e tortillas. Tamén se afán, dependendo da rexión, os Chilaquiles (totopos guisados con salsa e queixo) Molletes (pan francés con frijoles e queixo derretido) ou Miúdo.
Asia
En moitos países de Asia como China, Corea ou Vietnam o almorzo é simplemente un prato de comida sen diferenciarse do xantar. Ao non existir o costume ou tradición do consumo do pan e o leite, estes son substituídos por sopas e bolos cocidos ao vapor ou dim sum.
Abel Azcona
Carreira artística
Abel Azcona exprésase a través de accións artísticas, coñecidas tamén como performances. As primeiras obras de Abel Azcona foron creadas nas rúas de Pamplona a partir do ano 2005, sendo alumno da Escola de Arte de Pamplona. Todas elas cun espírito crítico e co obxectivo de denuncia en temáticas como o abandono, a violencia, a identidade ou a sexualidade. Azcona converte durante estes primeiros anos as experiencias traumáticas vividas en raíz das súas primeiras accións e obras artísticas. Con todo até os anos 2011 e 2012 non realiza as súas primeiras exposicións e proxectos con maior relevancia.
Pentaclorofenol
O pentaclorofenol (PCP) é un composto organoclorado usado como pesticida e disinfectante. Empezouse a producir na década de 1930, e comercializouse con moitos nomes. Pode encontrarse como PCP puro ou como un sal sódico de PCP, que se disolve doadamente en auga. Algunhas bacterias poden biodegradalo, como Sphingobium chlorophenolicum.
Síntese
O PCP pode producirse por cloración do fenol en presenza dun catalizador (aluminio anhidro ou cloruro férrico) e aunha temperatura de aproximadamente 191 °C. Este proceso non causa unha completa cloración, polo que o PCP comercial só ten unha pureza do 84 a 90%. Os principais contaminantes son outros fenois policlorados, dibenzo-p-dioxinas policloradas, e dibenzofuranos policlorados. Algunhas destas especies químicas son aínda máis tóxicas que o propio PCP.
Oídio do carballo
O oídio do carballo é un tipo de oídio cuxo axente causante é a especie de fungo Microsphaera alphitoides ou Erysiphe alphitoides (Oidium quercinum na fase anamorfa) que adoita afectar ás follas do carballo común. É unha patoloxía moi común nos carballos galegos.
Denominación de Orixe Ribeira Sacra
Os viñedos ocupan 1.242 hectáreas. As 95 adegas, que ocupan algo menos de 3.000 traballadores, producen máis de 2 millóns de litros anuais.
O amparo dos ríos achega un microclima á zona, que coa orientación sur das pronunciadas ladeiras favorecen a correcta maduración que as uvas necesitan para a elaboración duns caldos que en xa en época dos romanos eran descritos como Ouro líquido do Sil.
Zona especial de conservación da Serra do Careón
Orografía e hidrografía
En xeral, o espazo atópase na serra do Careón e que pertence á dorsal galega. O seu relevo xeral é suave e de meseta con chanzos. A área protexida protexe tamén ribeiras ao leste desta serra, ás do río Furelos e río Seco na cunca hidrográfica do Ulla.
James Shaffer
Shaffer creou o proxecto paralelo Fear and the Nervous System no ano 2008, e tamén é fundador do selo Emotional Syphon Recordings, discográfica de grupos como Monster in the Machine e Droid.
Munky e Head foron situados no posto 26 na lista dos "100 mellores guitarrista de heavy metal de todos os tempos" da revista Guitar World.
Zyklon B
Legado
Trala fin da segunda guerra mundial en 1945, Bruno Tesch e Karl Weinbacher foron xulgados por un consello militar británico e executados por forneceren Zyklon B ás SS para o seu uso en humanos de forma consciente. Gerhard Peters, quen serviu como o principal oficial operativo de Degesch e Heli e tamén mantivera varias posicións no goberno Nazi, cumpriu dous anos e oito meses de prisión por complicidade antes de ser liberado por mor de emendas posteriores do código penal.
Chicago
Chicago é famosa pola súa arquitectura, moi influente a finais do século XIX xa que o grande incendio de Chicago deixou moito espazo libre para construír (ou reconstruír), dando paso aos primeiros rañaceos do mundo. O edificio máis alto do mundo ata a construción das Torres Petronas en Kuala Lumpur (Malaisia) era as Torres Sears, en Chicago.
Clima
O clima en Chicago é moi variado, xa que no verán pódense rexistrar temperaturas máximas entre 29 e 37 °C, e mínimas desde 19 ata 24 °C. No inverno rexístranse intensas nevaradas ou chuvias acompañadas con neve. As temperaturas máximas oscilan desde os 0 ata os 7 °C e as mínimas entre os -20 °C ata os 0 °C. O lago só acomoda o clima levemente.
Historia
O 10 de outubro de 1871, o Grande Incendio de Chicago destruíu a maior parte da zona central da cidade. Comezou no distrito madeireiro da zona oeste da cidade. Din que a vaca de Mrs. O'Leary mallou nunha lámpada de queroseno que iniciou o incendio. Para o 10 de outubro, o lume destruíra case 6,5 km da cidade, levou polo menos 250 vidas e deixou 100.000 residentes sen fogar. Máis de 17.000 edificios foron destruídos e as propiedades danadas estimáronse en 200 millóns de dólares.
Despois do incendio, xurdiu un Chicago máis grande. Arquitectos de fama internacional viñeron á cidade para a súa reconstrución. En poucos anos, Chicago rexurdiu e foi escollido para acoller a Exposición mundial colombina de 1893 para 2,5 millóns de visitantes.
Anthony Minghella
Anthony Minghella, nado en Ryde, na illa de Wight, o 6 de xaneiro de 1954 e finado en Londres o 18 de marzo de 2008, foi un director e guionista de cine británico.
Traxectoria
Ata a data da súa defunción foi o presidente do British Filme Institute.
O seu irmán, Dominic Minghella, é tamén un coñecido guionista.
Salmón atlántico
Fase oceánica
Cando acadan o talle suficiente inician a viaxe de retorno ós seus ríos nativos. En chegando ó destino, deixan de comer completamente antes da freza. Non se coñecen de certo os mecanismos de orientación que lles permiten regresar ós eu lugar de nacemento, e tense suxerido que as técnicas olfactivas xogarían un rol importante neste proceso.
Pharming
O pharming é unha variante do phishing consistente na redirección da páxina web solicitada polo usuario a outra predeterminada polo atacante co obxectivo de facerlle crer que se atopa na orixinal e actúe dentro dela con total normalidade. É dicir, cando se visita unha páxina web co navegador web, este diríxese a unha páxina falsa.
Modificación de caché estática DNS
Os sistemas operativos actuais incorporan unha memoria caché estática de resolución DNS en forma de ficheiro  (En Windows este atópase en %windir%\system32\drivers\etc, onde %windir% é o directorio de instalación de Windows)). O ficheiro   permite construír unha lista de pares de resolución dominio-enderezo IP que prevalecen sobre as peticións DNS estándar. Polo tanto, cando o sistema necesita traducir un dominio no seu correspondente enderezo IP, primeiro consulta este ficheiro e, en caso de non atopar unha referencia ao dominio procurado, procede a realizar unha petición DNS estándar a través da rede.
Celso Collazo Álvarez
Traxectoria
Fillo de Eugenio Collazo Iglesias. Funcionario municipal, obtivo a praza de Oficial primeiro do Concello de Mondariz en 1926. Foi vicepresidente da Sociedade de Caza e Pesca de Mondariz en 1929. Na República foi elixido secretario do Centro Republicano Democrático de Mondariz en xaneiro de 1932. Simpatizante do Partido Galeguista, foi colaborador de Castelao. Foi correspondente de Faro de Vigo en Mondariz e colaborou en El Tea, onde escribiu artigos a favor do Estatuto de autonomía de Galicia de 1936.
Historia de Luxemburgo
Século XIX
miniatura|dereita|300px|Particións de LuxemburgoPermaneceu baixo dominio francés até a caída de Napoleón en 1815, cando o Congreso de Viena deulle unha autonomía formal a Luxemburgo. Foi elevado ó status de Grande Ducado e posto baixo a autoridade do rei dos Países Baixos. Porén, o seu valor militar para Alemaña salvouna de converterse en parte dos Países Baixos. O territorio foi tomado por forzas prusianas, seguindo á caída de Napoleón, e Luxemburgo converteuse nun membro da Confederación Xermánica con Prusia responsable da súa defensa.
Século XX
As tropas estadounidenses enseguida liberaron Luxemburgo en setembro de 1944, a pesar de que eles foron obrigados a retirarse brevemente durante a ofensiva das Ardenas, que permitiu ós alemáns tomar a maior parte de Luxemburgo durante unhas semanas. Os alemáns foron finalmente botados fora en xaneiro de 1945. En total, dunha poboación de preguerra de 293,000 habitantes, 5,259 luxemburgueses perderon a vida durante as hostilidades.
Historia moderna
En 1985, o país foi vítima dun misterioso atentado, que avariou moitos postes de electricidade e outras instalacións. A pesar de que o autor nunca foi oficialmente encontrado, moitos sospeitan que Jean Nassau, o irmán do Gran Duque, foi o culpable.
Combarro, Poio
San Roque de Combarro é unha parroquia que se localiza no concello de Poio. Segundo o IGE, en 2022 tiña 1.850 habitantes (916 homes e 934 mulleres). Ten oito entidades de poboación.
Patrimonio
A capela da Virxe da Renda é de planta rectangular, sinxela. Nela venérase unha imaxe da Virxe de Graza, procedente dunha ermida que había na Illa de Tambo e que foi derruída polos piratas ingleses en 1589. Hipólito de Sa considera que a capela data de 1712, pero a reconstrución á que foi sometida en 1985, tras ser derrubada por un temporal, puxo de manifesto o reaproveitamento de materiais procedentes dunha construción máis antiga.
Clara Clemens
Clara Langhorne Clemens Samossoud, anteriormente Clara Langhorne Clemens Gabrilowitsch, nada en Elmira (Nova York) o 8 de xuño de 1874 e finada en San Diego (California) o 19 de novembro de 1962, foi unha cantante estadounidense, filla do escritor Samuel Clemens, máis coñecido como Mark Twain. Foi contralto de concerto e, como única filla supervivente do seu pai, xestionou a súa herdanza e preservou o seu legado despois da súa morte. Casou dúas veces, a primeira co pianista ruso-estadounidense Ossip Gabrilowitsch, e logo (despois da morte de Gabrilowitsch) con Jacques Samossoud. Escribiu biografías de Gabrilowitsch e do seu pai. Ao final da súa vida converteuse en científica cristiá.
DS-MO
Os satélites DS-MO foron tamén coñecidos como "frechas espaciais" debido ó seu estabilizador aerodinámico. Foron as primeiras naves espaciais en usar un control de actitude aerodinámico e as únicas naves da serie DS en contar cun control de actitude dalgún tipo. En total lanzáronse dous satélites da serie DS-MO: o Kosmos 149, o 21 de marzo de 1967, e o Kosmos 320, o 16 de xaneiro de 1970. Ámbolos dous satélites foron lanzados con éxito.
Medula espiñal
Lesión na medula
O grao de compromiso depende do grao do dano: pode tratarse dunha lesión completa (se se observan todos os síntomas-signos indicados) ou dunha lesión incompleta se só presenta uns dos síntomas ou todos pero en forma parcial (por exemplo, parálise parcial e non total).
Patoloxía
As afectacións óseas van comprimir distintas raíces da medula espiñal unha boa hixiene postural é necesaria para evitar complicacións a longo prazo; aínda así, moitas destas alteracións teñen unha base xenética ou son provocadas por accidentes de difícil prevención.
Odoardo Beccari
Traxectoria
En 1868, a causa da malaria tivo que volver, estableceuse en Florencia e fundou en 1869 o Nuovo Giornale Botanico Italiano. Retornou ás exploracións, primeiro en Etiopía e despois, en 1872 en Nova Guinea e Indonesia. Volveu a Florencia en 1876.
Banato Central
Economía
A cidade de Zrenjanin era o cuarto maior centro industrial da antiga Iugoslavia.
República Democrática Federativa de Rusia
A República Democrática Federativa de Rusia (Российская Демократическая Федеративная Республика transliteración: Rossiyskaya Demokraticheskaya Federativnaya Respublika) foi unha proposta federal forma de goberno de Rusia durante a Revolución Rusa de 1917. Foi formalmente declarada o 19 de xaneiro de 1918 cando a elixida democraticamente Asemblea Constituínte Rusa elaborou e aprobou a "Resolución sobre a forma de goberno de Rusia", declarando a Rusia como unha república federal democrática. Con todo, a Asemblea foi disolta no mesmo día por Comité Executivo Central de Todas As Rusias, converténdose así a República no Estado de menor menor duración na historia.
Pío VII, papa
Traxectoria
Uns meses antes de que resultar elixido, en novembro de 1799, Napoleón Bonaparte fixérase coa maxistratura de primeiro cónsul de Francia tras derrocar ó directorio mediante un golpe de estado. As futuras relacións entre os Estados Pontificios e Francia quedaban desde entón en mans destes dous homes.
miniatura|250px|esquerda|Pío VII en 1819, con 77 anos. O seu pontificado foi de moito sufrimento. Está considerado un pontífice santo. O seu amor por María Santísima Auxiliadora e pola Santa Eucaristía fixérono ser forte nas adversidades e no desterro
Cabía, pois, esperar un entendemento entre ámbalas dúas xerarquías. Produciuse, en efecto, e quedou plasmado no Concordato que Francia e a Santa Sé firmaron en 1801. O papa regresara a Roma e volvera a ocupar o seu trono nela. De alí partiu en 1804 cara a París para oficiar a coroación como emperador de Napoleón I; o pontífice limitouse a unxilo, pois foi o propio Napoleón quen se coroou a si mesmo, seguramente recordando e non querendo que se repetisen as circunstancias en que foi investido emperador Carlomagno mil anos antes. As aspiracións do novo emperador eran demasiado ambiciosas como para supeditalas a unha boa harmonía co príncipe da igrexa, polo que a aparente avinza entre eles feneceu tan pronto como a ríxida postura papal supuxo un estorbo na estratexia imperial de Bonaparte. Foi, dun lado, a negativa de Pío VII en 1806 a sumarse ó bloqueo contra Inglaterra que Napoleón quería impor ás nacións continentais e, doutro, a resistencia do papa ante a permanente tentativa do emperador de controlar a igrexa francesa, o que provocou a violenta reacción deste. En 1809 apoderouse dos Estados Pontificios, que incorporou co imperio francés e retivo a Pío VII como prisioneiro en Savona. Máis tarde levouno deportado a Francia, onde quedou reducido a cativerio en Fontainebleau.
Juan Eiras
Composición
2009: Premio Andrés Segovia - José Luis Ruíz de Morales. LII Curso Universitario Internacional de Música Española - Música en Compostela Modalidade: Música Sinfónica e Contemporánea Música en Compostela - USC - XUGA
Instrumentista
2011: Finalista. VI Concurso Folkez Blai Irtio Ermua (País Vasco, España)
2006: Finalista. Runas 2006 Irtio Festival do Mundo Celta de Ortigueira
Sociedade Numismática Brasileira
Sedes da sociedade
Nos seus inicios, os lugares de reunión seguían a ser salas prestadas por algúns dos seus asociados mais, co aumento da masa social, a dirección decidiu alugar dúas salas do Instituto Histórico Xeográfico de São Paulo. Desde a presidencia de José Benedito de Moura en 1964 comezouse a xestar a idea da disposición dunha sede propia e en 1968 inaugurouse a sede do número 488 da rúa Libero Badaró, onde a sociedade radicou durante un decenio, ata a adquisición dunha sede en propiedade. Os boletíns da Sociedade deses anos salientaron a estrea e a cerimonia de inauguración: " A SNB adquiriu en febreiro de 1979 un local de 150 m2 no edifício Adelilda, situado no número 247 da rúa 24 de Maio, no centro de São Paulo e a poucos pasos da praza da República”. Ese espazo foi posteriormente ampliado coa adquisición en 1992, de novos locais anexos, de xeito que a SNB pasou a ocupar todo o segundo andar do edificio, cunha superficie de 245 m2.
Eurorrexión
En xeral, as eurorrexións non corresponden a instituciós gobernamentais ou rexionais, non teñen poder político, e as súas competencias limítanse ás súas propias estruturas. O seu obxectivo é o de promover os intereses comúns transfroiterizos. Un exemplo delas é a Eurorrexión Galicia-Norte de Portugal.
Emilio Garra Castellanzuelo
Emilio Garra Castellanzuelo, nado en Ponteareas en 1886 e finado no mesmo concello o 22 de novembro de 1942, foi un político galego.
Arado
Idade Contemporánea
miniatura|dereita|275 px|Arado brabante francés Nos albores da Revolución Industrial, en 1730, o inglés Joseph Foljambe innovou o arado mantendo o seu deseño básico, con ou sen rodas. O seu arado foi denominado "arado Rotherham" (polo seu lugar de residencia). Forrou o dental completamente de ferro, aínda que o apeiro resultou máis lixeiro que os arados convencionais coñecidos. O arado Rotterham debeu ser o primeiro arado construído en factorías.
Terreo Cinexeticamente Ordenado
miniatura|Zona de adestramento de cadelos ata un ano, Xunta de Galicia. Un Terreo Cinexeticamente Ordenado (TECOR) é unha área do territorio galego susceptible de aproveitamento cinexético que fose declarada e recoñecida como tal pola Consellería do Medio Rural. Esta categoría territorial naceu coa Lei de Caza de Galicia de 1997, substituíndo os antigos cotos de caza.
Filmes propostos ó mellor filme internacional na 36ª edición dos Óscar
200px|miniatura|[[Federico Fellini, director do filme gañador.]] Os seguintes 14 filmes, todos eles de países diferentes, foron propostos na 36ª edición dos Óscar para o premio de mellor filme en lingua non inglesa. Os títulos salientados en azul e verde son os cinco filmes nomeados, en representación de Grecia, Italia, o Xapón, Polonia e España.
Manuel Lozano
Traxectoria
Realizou un anuncio publicitario para a casa "ARTHUR" de roupa para rapaces.
Espiñeiro cerval
Descrición
Son arbustos espiñentos que acadan alturas de 0,5 a6 m, raramente chegan aos 18 m en Asia central,
Provincia de Imperia
Ten unha área de 1.156 km², e unha poboación de 220.712 habitantes (2008). Hai 67 municipios na provincia.
Vilariño Frío, Paradiña, Sarreaus
Vilariño Frío é un lugar da parroquia de Paradiña, no concello ourensán de Sarreaus, na comarca da Limia. En 2017 tiña 24 habitantes, seis menos ca en 2010 (16 homes e 14 mulleres), e sete menos ca en 2009.
Mário Soares
Traxectoria
Primeiro Ministro de Portugal nos seguintes períodos:
Luz Casal
Traxectoria
En 1982 ve a luz o seu primeiro álbum, co que comezou unha carreira de éxitos. Ten cantado maioritariamente en castelán, se ben ten feito incursións noutras linguas, entre elas o galego, co que interpretou o tema Negra sombra para un disco de Carlos Núñez. Entre as súas cancións máis coñecidas destacan temas como No me importa nada, Entre mis recuerdos, Negra Sombra ou Piensa en mí ou Un año de amor, entre outras.
José Antonio Landín Eirín
José Antonio Landín Eirín, nado o 13 de xuño de 1948 en Barro, é un médico xubilado e político galego.
José Manuel Baltar Blanco
Concelleiro no concello de Esgos e presidente da Deputación Provincial de Ourense dende o 6 de febreiro de 2012, e presidente do PPdeG na provincia de Ourense dende o 30 de xaneiro de 2010, cando foi elixido no XV Congreso Provincial. Presidente de Partenalia, asociación europea de gobernos provinciais, integrada por autoridades locais intermedias de países europeos.
Datos profesionais e experiencia laboral
Funcionario do Corpo Superior de Administración Xeral da Comunidade Autónoma de Galicia dende o ano 1993, letrado do Ilustre Colexio Provincial de Avogados de Ourense e Xefe do Servizo Técnico-Xurídico da Delegación Provincial de Ourense da Consellería de Política Agroalimentaria e desenvolvemento Rural da Xunta de Galicia.
Sitta villosa
Plumaxe e medidas
miniatura|esquerda|Debuxo que representa as principais características dun macho de S. villosa.
As partes superiores de S. villosa son grises azuladas, cun píleo de negro brillante a gris escuro; as partes inferiores son máis ben claras, e van da cor rebezo agrisada pálida á laranxa canela. A coloración varía bastante segundo o sexo, o gastadas que estean as plumas e a subespecie. A especie posúe un sobrecello branco marcado, e un trazo ocular negro máis ou menos definido. O peteiro é fino e bicudo, coa beira da mandíbula superior (o culme) recto, o que pode dar a impresión de que a punta do peteiro se dirixe cara arriba. O peteiro é negro lousa, coa base da mandíbula inferior azul agrisada. O iris é de marrón a marrón escuro, e as patas e dedos son pálidos, de gris azulado a gris acastañado.
Reprodución
En Jilin, a estación reprodutora comeza en abril ou comezos de maio. Sitúan normalmente o niño nunha cavidade dunha conífera e bastante alto (a máis de 9 m do chan como media), pero poden igualmente construílo nun toco podre ou nun edificio vello. A entrada do niño ten uns 35 mm de diámetro, e non a cobre de barro, pero a especie enche as fisuras da parte interior con barro. Os dous proxenitores traballan na construción do niño durante sete ou oito días, facendo unha cunca con fibras vexetais, plumas e herbas. A posta consta de catro a nove ovos (normalmente cinco ou seis) brancos marcados de marrón avermellado que miden 15-17 × 12,5-13 mm. A femia choca ela soa os ovos, mentres que o macho a alimenta, e as crías saen do ovo despois de 15 a 17 días de incubación. Os dous pais participan na alimentación dos fillos e só crían unha rolada ao ano.
Pseudotsuga
Especies e variedades
150px|miniatura|left|Cono de sementes do [[Pseudotsuga menziesii|Abeto de Douglas, dunha árbore cultivada a partir de sementes apañadas por David Douglas]] A máis sonada das especies de América do Norte é sen dúbida a Pseudotsuga menziesii, o Abeto de Douglas por excelencia, unha especie taxonomicamente complexa dividida en dúas grandes variedades (tratadas como especies distintas ou subespecies por algúns botánicos):
Sitta villosa
Distribución e hábitat
Esta especie vive no nordeste da China, en Corea, e no extremo sur de Rusia. Foi atopada na illa rusa de Sakhalin, pero a súa presenza alí podería ser só como ave errática. Na China, a súa distribución comenza ao oeste no leste de Qinghai, e esténdese cara ao leste, no sueste e o centro de Gansu, a maior parte de Shaanxi, Shanxi, o norte de Hebei, ata o concello de Pequín. Outra parte da súa área de distribución comeza no sur de Liaoning (en Liaodong), e esténdese polo sur de Jilin e de Heilongjiang ata o extremo sueste de Rusia no krai de Primorie. É rara nas dúas Coreas: raramente aniña no norte de Corea do Norte e só chega como errática a Corea do Sur; nesa península está estreitamente asociada aos bosque do piñeiro Pinus densiflora. Na China, habita bosques de coníferas (Pinus, Picea), ás veces mesturados con carballos (Quercus) e bidueiros (Betula).
Pseudotsuga
Especies e variedades
É a árbore do estado de Oregón.
Nuuk
Historia
Nuuk dispón dunha emisora de radio, un hospital, unha universidade (a Universidade de Groenlandia, Ilisimatusarfik), un centro cultural (Katuaq), un aeroporto (Nuuk Airport, onde opera Air Greenland) e diversas instalacións de investigación científica. A pesca, o procesado do peixe, a caza e a cría de renos e de gando ovino son as principais actividades económicas da cidade.
Clima
En Nuuk, como en toda Groenlandia, o bioma predominante é a tundra. Os invernos son fríos e nevados, nos cales as temperaturas permanecen por baixo do nivel de conxelación, e os veráns son frescos. A temperatura media anual é de -1,4 °C, cunha oscilación anual de 14,9 °C. O mes máis frío é xaneiro, cunha media de -8,4 °C e o máis caloroso é xullo, con 6,5 °C; tan só supéranse os 0 °C durante catro meses ao ano. As precipitacións anuais son de 723 mm, a maior parte en forma de neve, aínda que nos meses máis cálidos estas caen en forma de choiva. A temperatura mínima histórica rexistrada (a partir de 1850) é de -29,5 °C, mentres que a máxima é 24,2 °C.
Batalla de Espinosa de los Monteros
Desenvolvemento da batalla
No primeiro día de combate, Victor, buscando unha vitoria fácil que borrase a súa humillación en Valmaseda, lanzou unha serie de ataques sen sentido que foron repelidos con fortes perdas polos disciplinados soldados regulares do xeneral marqués de la Romana. No serán, as posición de Blake aínda se mantiñan. Na mañá do 11 de novembro, Victor retomou as súas posicións e coordinou un ataque francés masivo que furou á esquerda de Blake e varreu as tropas galegas fóra do campo de batalla. Os españois perderon 3.000 soldados e os franceses capturaron un total de 30 canóns e outras trinta bandeiras.
ATC Código A04
A SISTEMA DIXESTIVO E METABOLISMO
Narcose de nitróxeno
Pode sobrevir a calquera profundidade, e vólvese máis evidente ao aumentar esta. Tampouco pode determinarse con precisión a profundidade á que aparecen os síntomas. A maioría de mergulladores non presentan ningún síntoma en profundidades inferiores aos 18 ou 24 m pero a partir dos 24 ou 30 m algúns poden resultar visiblemente afectados.
Debido á alteración perceptual e cognitiva de quen padece unha narcose deste tipo, a súa aparición non é doada de recoñecer e a súa severidade é difícil de establecer. Ademais, pode resultar letal polo seu efecto tóxico intrínseco ou como resultado do comportamento ilóxico nun ambiente de risco como é o mergullo autónomo. Os efectos son, porén, doadamente reversibles por desapareceren ao diminuír a presión (ao ascender a menores profundidades ou a presión atmosférica).
Efectos
Outros efectos asociados á respiración de gases inertes a altas presións son a vertixe, os formigueos e/ou formigos nos labios e nos dedos, e un esgotamento acentuado. Algúns mergulladores poden verse vítimas do pánico, permanecendo no fondo por non se sentiren capaces de ascender. A síndrome tamén pode presentar efectos hilarantes, de ansiedade extrema, depresión ou paranoia.
Outros gases
miniatura|dereita|A narcose pódese previr enchendo as botellas cunha mestura doutros gases
Os efectos narcóticos dos gases son só un dos factores a ter en conta na selección do tipo de mestura a usar no mergullo profesional; os riscos ligados ás condicións de descompresión, a toxicidade do osíxeno, as temperaturas e densidades das mesturas, os custos e outros factores tamén son importantes.
Forte de Fuentes
Fuentes foi unha importante encrucillada entre Valchiavenna, Valtellina e Alto Lario, controlando as rutas de comunicación a través dos Alpes. A construción da mesma e o seu nome débese a Pedro Enríquez de Acevedo, conde de Fuentes a comezos do século XVII. Fuentes era sobriño do duque de Alba e fora gobernador dos Países Baixos entre 1592 e 1596, por tanto coñecedor da necesidade de garantir un camiño seguro para os reforzos da Guerra de Flandres que saían de Italia e nesta época debían cruzar Suíza, ante o bloqueo das zonas próximas a Francia. Fuentes negociou cos cantones católicos suízos, conseguindo o paso das tropas hispanas polos mesmos e para consolidar a posición do Camiño español, construíu sen previo aviso o chamado Fort di Fuentes, en 1603.
Torre de Celas de Peiro
A Torre de Celas de Peiro é o que queda en pé da fortaleza medieval de Vinseira, tamén coñecida como Torre de Vinseira Pequena ou Fortaleza dos Condes de Andrade. Sitúase na parroquia de Celas, no concello coruñés de Culleredo.
Historia
miniatura|Panel informativo ao pé da Torre de Celas|alt=Esta torre é o único que queda do antigo castelo de Vinseira, que xa existía anteriormente a 1395, pois a primeira referencia documental a esta fortificación data dese ano. O castelo e os seus dominios pertencían á casa dos Andrade. Foi destruída durante a Gran Guerra Irmandiña, e reconstruída pouco tempo despois.
Arteria
A nutrición destas túnicas ou capas corre a cargo dos vasa vasorum; a súa innervación, dos nervi vasorum (fenómenos vasomotores).